Tan Džunji

Tan Džunji (; g. 1991 m. gegužės 29 d. Čongčinge) – Kinijos šachmatininkė, šešioliktoji pasaulio moterų klasikinių šachmatų čempionė (2017 m.), Kinijos moterų šachmatų čempionė (2015 m.).

Nuo 2007 m. moterų didmeistrė, nuo 2008 m. – tarptautinis meistras, o 2017 m. FIDE suteikė didmeistrio titulą.

Pasaulio jaunių čempionatai 
Tan Džunji gabumai atsiskleidė anksti. Ji nuo 2000 m. iki 2003 m. sėkmingai žaidė vaikų ir jaunučių amžiaus grupių pasaulio šachmatų čempionatuose: būdama 9 metų Oropesoje del Mar (Ispanija) vykusiame 2000 m. pasaulio jaunių šachmatų čempionate, laimėjo pirmąją vietą mergaičių iki 10 metų amžiaus grupėje (9 tšk. iš 11).

2001 m. ten pat vykusiame 2001 m. pasaulio jaunių šachmatų čempionate, dar kartą dalyvaudama iki 10 m. mergaičių grupėje, savo pasiekimą pakartojo (10 tšk. iš 11).
 
Būdama 11-kos, 2002 m. Heraklione vykusiame pasaulio jaunių čempionate, žaidė mergaičių iki 12 metų amžiaus grupėje ir laimėjo sau trečią aukso medalį (9 tšk. iš 11).
 
Žaidžiant toje pat mergaičių amžiaus grupėje 2003 m. Kalitėjoje vykusiame pasaulio jaunių šachmatų šachmatų čempionate, jai atiteko bronzos medalis (8,5 tšk. iš 11).

Kinijos čempionatai 

Tan Džunji Kinijos moterų šachmatų čempionatuose yra laimėjusi aukso, sidabro ir bronzos medalių.
2009 m. užėmė trečią vietą, 2010 m. - vėl trečią,  
2015 m. gegužės 18–29 d. Sinchua vykusiame Kinijos moterų čempionate, surinkusi 8,5 tšk. iš 11, tapo Kinijos moterų šachmatų čempione. 2016 m. čempionate buvo antra (7,5 tšk. iš 11).,  o 2017 m. - trečia.

Pasaulio moterų šachmatų čempionatai 

Pasaulio moterų šachmatų čempionato viršūnė pasidavė ne iš karto.

Pirmasis bandymas 

2004 m. dar 13-kos metų neturinti Tan Džunji debiutavo Elistoje vykusiame pasaulio moterų šachmatų čempionate. Pirmajame rate teko žaisti su būsima čempionato nugalėtoja Antoaneta Stefanova, tad teko pralaimėti 0:2.

Antrasis bandymas 

2008 m. Tan Džunji pateko į Pasaulio moterų čempionato atkrentamąjį čempionatą iš Azijos zoninio turnyro.
Tačiau 2-ame rate pralaimėjo švedei Pia Kramling rezultatu ½:1½.

Trečiasis bandymas 

2015 m. Tan Džunji, pagal vidutinį reitingų sąrašą pateko į 2015 m. pasaulio moterų atkrentamąjį šachmatų čempionatą.. Jis jai nebuvo sėkmingas: antrajame rate po lygiųjų pirmojoje partijoje, žaidžiant antrąją teko pralaimėti  gruzinei Lelai Javakhišvili partiją ir mačą - ½:1½.

Pasaulio moterų šachmatų čempionė 

2015 m. ji laimėjo Čžunšanyje vykusį Azijos moterų zoninį (3,5) turnyrą (8,5 iš 11)

Tai jai leido dalyvauti Teherane vykusiame 2017 m. pasaulio moterų šachmatų čempionate. Jis buvo sėkmingas: pirmajame rate laimėjo mačą prieš JAV šachmatininkę S. Foisor – 1½:½, antrame: po atkaklios kovos, ukrainietę A. Ušeniną – 4½:4½ (po Armagedono part.), trečiame: po papildomų greitųjų partijų, indę R. Padmini – 3½:2½, ketvirtajame: savo tautietę Džju Vendžjin – 1½:½, penktajame: indę D. Hariką – 5:4 (po Armagedono part.) ir pateko į finalą, kur žaidė 4 partijų mačą su ukrainiete Ana Muzyčiuk. 

Pirmoji partija baigėsi lygiosiomis, o antrąją laimėjo Tan Džunji, tačiau trečiojoje Ana Muzyčiuk atsirevanšavo ir išlygino mačo rezultatą. Ketvirtoji partija baigėsi lygiosiomis – tad pagrindinis mačas baigėsi lygiosiomis 2:2.

Nugalėtojos išaiškinimui buvo žaidžiamos papildomos greitųjų (po 25 min. + 10 sek.) partijos. Pirmoji baigėsi lygiosiomis, o antrąją laimėjo Tan Džunji ir tapo 16-ąja pasaulio moterų šachmatų čempione.

2018 m. Tan Džunji pralaimėjo 10 partijų mačą, vykusį 2018 m. geg. 2-20 d.  Šanchajuje ir Čongčinge,  savo tautietei Ju Venjun rezultatu 4,5:5,5 ir neteko pasaulio čempionės titulo.

Komandinės šachmatų varžybos 

Tan Džunji nemažai žaidžia komandinėse varžybose: šachmatų olimpiadose, Azijos moterų komandiniuose čempionatuose, pasaulio moterų komandiniuose šachmatų čempionatuose, Kinijos šachmatų lygoje ir kitose.

Moterų šachmatų olimpiados 

Tan Džunji du kartus žaidė moterų olimpiadose (2008), kaip atsarginė (5 tšk. iš 7) ir 2014 prie 4-os lentos (6 tšk. iš 9) olimpiadose.

Tan Džunji pasiekimai atskirose šachmatų olimpiadose 2008–2014 m.

Pasaulio moterų komandinis šachmatų čempionatas 

2009–2017 m. ji 5 kartus žaidė už Kinijos rinktinę Pasaulio moterų komandiniuose čempionatuose nuo 1-os iki 4-os lentos. Surinko 28,5 taško iš 42 galimų (+18; =21; – 3) tai sudarė 67,9 % galimų taškų.

Tan Džunji pasiekimai atskirose Pasaulio moterų komandiniuose šachmatų čempionatuose.

Azijos moterų komandinis šachmatų čempionatas 

2012–2016 m. čempionatuose ji prie 1-os (už 2-ąją komandą) ir 3-ios lentų (už pirmąją) žaidė trijuose Azijos moterų komandiniuose šachmatų čempionatuose, kur surinko 15 tšk. iš 20 (+12; =6; -2), kas sudarė 75% galimų taškų.

Tan Džunji rezultatai atskiruose Azijos moterų komandiniuose šachmatų čempionatuose.

Kinijos šachmatų lyga 

Žaidžia Kinijos klubinių šachmatų komandų lygoje, kur sužaidė 242 partijas ir surinko 157 taškus (+109; =96; -37) – tai sudarė 64,9 % galimų taškų. Žaisdama Kinijos šachmatų lygoje už Čongčingo miesto komandą – CHQG, laimėjo 2 komandinius aukso ir bronzos medalius.

Tan Džunji rezultatai Kinijos šachmatų lygoje.

Kiti turnyrai 
Tan Džunji sėkmingai žaidė 2011 m. Šendžene vykusioje vasaros universiadoje, surinkusi 7 tšk. iš 9, laimėjo universiados moterų šachmatų turnyrą.
2012 m. Gimarainse vykusiame pasaulio universitetų čempionate, moterų turnyre, surinko 7 tšk. iš 9 ir iškovojo 1-ąją vietą.
2013 m. 3-iajame šachmatų meistrių turnyre laimėjo pirmąją vietą (6,5 iš 9).
2014 m. Šardžoje vykusiame Azijos žaibo moterų čempionate, užėmė pirmąją vietą (8 iš 9).
2015 m. Ainoje vykusiame Azijos greitųjų šachmatų (15 min. + 10 sek.) čempionate laimėjo moterų čempionatą.
2015 m. Usyje vykusiame 5-ame Kinijos moterų šachmatų meistrių turnyre, surinkusi 7 tšk. iš 9 galimų, buvo pirma.

Kita veikla 
2013 m. baigė Šanchajaus finansų ir ekonomikos universitetą.

Šaltiniai

Nuorodos 
 Tan Džunji tapo 16-ąją pasaulio moterų šachmatų čempione

  Tan Džunji šachmatų partijos ir pasiekimai 

 Tan Džunji – pasaulio moterų šachmatų čempionė

Kinijos šachmatininkai
Šachmatų didmeistriai